
PORTRETE 


Liviu Dănceanu și 
nevoia de completitudine 


Despina Petecel Theodoru 


Mărturisesc că, deși 
am scris de nenumărate ori 
despre creaţia prodigioasă 
și proteică a lui Liviu 
Dănceanu, mereu în 
schimbări /  preschimbări 
stilistice, ideatice, formale, 
imprevizibile “de la o 
secundă la alta”, cu titluri 

inedite, simbolice vorbind 
despre caracterul ei 
intertextual, cercetarea mai punctuală a unui număr mai compact de 
scrieri teoretice, și a câtorva partituri puse la dispoziție prin amabilitatea 
pianistei Rodica Dănceanu, mi-au lărgit / modificat considerabil 
perspectiva asupra  anvergurii  cultural-artistice și filosofice a 
compozitorului, muzicologului, pedagogului, eseistului și poetului, pe 
care ar fi trebuit să îl sărbătorim, la 19 lulie, pentru aniversarea a 70 de 
ani de viaţă! 


1De fapt, pe lângă Concertul comemorativ din 20 Mai 2024, personalitatea lui 
Liviu Dănceanu a mai fost pusă în lumină, alături de cea a compozitorilor Mihail 
Andricu și Cornel Țăranu, în contextul Simpozionului de Muzicologie din 24 
Mai, excelent organizat și coordonat de către muzicologul dr. Olguța Lupu. 
Participanţii la secţiunea dedicată lui Dănceanu au relevat câteva aspecte 
definitorii pentru omul și muzicianul Dănceanu -— muzicologul ieșean Laura 
Vasiliu a subliniat cu autoritatea unui hermeneut versat, “expresia artistică 

În comentariile mele despre Concertul comemorativ susținut de 
ansamblul ”Archaeus” (20 Mai), în cadrul celei de-a 33-a ediţii a SIMNI, 
spuneam că, lui Liviu Dănceanu, "nimic din ceea ce face parte din 
fenomenul de creaţie, și dincolo de el, nu i-a fost străin: nici formele și 
genurile muzical-literare, din epoci și curente diferite..., nici mijloacele de 
expresie” etc. Și aceasta, tocmai datorită culturii sale solide, uimitor de 
diversificată (muzicală, filosofică, literară, estetică, psihologică, 
științifică), asimilată organic și încorporată metodic, când și unde era 
necesar în scrierile, ca și în creaţiile sale, cu aceeași dezinvoltură cu care 
stăpânește rigurozitatea și logica normelor lingvisticii, categoriilor 
sintactice și figurilor de stil însușite la ”școala” retorilor greci și romani — 
de unde pasiunea pentru limbile latină și greacă veche, pe care a 
transferat-o până și în titlurile pieselor sale?, ca și pentru expresii și 
citate din scrierile autorilor antici (Ovidius de exemplu) inserate în 
modul cel mai firesc și adecvat atât în texte, cât și partituri” -, și nu în 


duală a unui spirit ales”; compozitorul ieșean Ciprian lon, a prezentat o analiză 
detaliată, originală a uneia dintre lucrările rămase în manuscris, Glass music; 
muzicologul brașovean Petruța Coroiu Măniuţ, a comunicat, cu patosul 
caracteristic, despre Fulgurațiile poetice din muzicologia lui Liviu Dănceanu, iar 
muzicologul Olguţa Lupu, a elaborat o Schiță de portret cu deschideri 
panoramice asupra complexităţii și diversităţii preocupărilor lui Liviu 
Dănceanu. 

1 Vezi cronica respectivă în Actualitatea muzicală nr. 6 / Mai, 2024. 

2 Angulus ridet op. 7, Protocantus op. 18, Trochos (Roata) op. 51, Panta rhei 
(Totul curge) op. 82, Superbia (Mândrie) op. 86, Homo videns (Omul care se 
uită/vede) op. 117, Hoquetus (Vorbărie) op. 145 etc. 

3 Bunăoară, în articolul consacrat lucrării Polifonii bucolice virgiliene, dedicată 
Ansamblului ”Archaeus” de către Theodor Grigoriu, pasionat la rândul lui de 
poemele ovidiene, din care se inspiră și în alte opusuri - Elegia Pontica (1968), 
Tristia — in memoriam lonel Perlea (1974), Ovidiu la Tomis (2003) - Liviu 
Dănceanu introduce două citate latinești, pe care le-am identificat ca fiind, 
primul, drept motto, extras din Ode Il, VI, 13 de Horatius (!) - poate pentru că 
cei doi contemporani (sec. |, î.Hr.), iubeau cu aceeași ardoare Cetatea celor 
șapte coline din epoca Augustană, "de Aur”, a literaturii latine, ai cărei iluștri 
reprezentanţi erau: “Ille terrarum mihi praeter omnes angulus ridet”/ “Acest 
colț de pământ mă face mai fericit decât oricare altul -, cel de-al doilea, extras 
din elegia Tristia (III, 73-76) de Ovidius: „Hic ego qui iaceo tenerorum lusor 
amorum Ingenio perii, Naso poeta meo. At tibi transis, ne sit grave quisquis 
amasti Dicere: Nasonis molliter ossa cubent”/,Sub astă piatră zace Ovidiu 
cântărețul/lubirilor gingaşe, răpus de-al său talent,/O, tu, ce treci pe-aice, dac- 
ai iubit vreodată,/Te roagă pentru dânsul: să-i fie somnul lin” (trad. de Theodor 

ultimul rând, la școala neprețuitului său mentor, compozitorul Ștefan 
Niculescu. Dar, așa cum Brâncuși s-a distanțat de "modelul” Rodin, 
convins că “la umbra marilor copaci nu crește nimic”; ori cum Cioran a... 
mimat abandonarea limbii române, odată ajuns în capitala Franţei 
(1937), în favoarea perfecționării și șlefuirii limbii ţării de adopţie 
nestingherit de intruziuni de ordin afectiv (1), devenind chiar unul dintre 
cei mai rafinaţi stiliști ai Franţei, recunoscuţi ca atare, tot astfel, Liviu 
Dănceanu a simţit că, pentru a "găsi un nucleu de autenticitate (...), 
trebuie mai întâi să-ţi părăsești vatra, fie și doar printr-un discurs 
teoretic”1. Dănceanu s-a detașat și el de preceptele Maestrului absolut, 


Naum). Dar, ca și în alte cazuri, Liviu Dănceanu folosește acest articol ca 
pretext pentru a-și afirma abilitatea de a asocia și suprapune, prin acțiunea de 
depliere, straturi mai vechi și mai noi de cultură și civilizație. Căci, segmentul 
următor al cronicii propriu-zise, este o adevărată și deloc previzibilă sinteză a 
limbajelor și stilurilor muzicale, aparent fără legătură cu subiectul principal, 
poate doar ca aluzie subiacentă la ideile compozitorului expuse în volumul 
Muzica și nimbul poeziei (1986, reeditat în 2015). Spicuiesc câteva fraze, care 
atestă carura intelectual-știinţifică remarcabilă și vastul orizont cultural ale lui 
Liviu Dănceanu: ”Ca și matematica, muzica și poezia sunt limbaje hibride. Adică 
și naturale, și artificiale. Sau nici una, nici alta. De altfel, matematica și muzica 
se studiau împreună în Evul Mediu, fiind solidare aceleiași discipline: 
quadrivium. lar în prezent, considerându-se că pot fi imaginate o sintaxă și o 
semantică valabile atât pentru limbile naturale, cât și pentru cele artificiale, 
este din ce în ce mai agreată sintagma “limbaje umane”, care denomină 
sisteme semiotice înglobând deopotrivă limbaje naturale și artificiale” (vezi: 
Noam Chomsky: Human Language and other semiotic systems, Semiotica, 
1979, no. 1-2). (...). “Sunt limbaje cuantificabile, care transmit informaţii 
mensurabile. De pildă, limbajul computaţional, a cărui cantitate de informaţie 
se poate măsura, bunăoară, în biţi. Dar există și limbaje necuantificabile, a 
căror cantitate de informaţie nu se poate măsura (de exemplu, limbajul 
filosofic sau cel religios). Sunt, deci, incomensurabile”. Această secvenţă se 
încheie cu un alt citat celebru din poemul lui Ovidius, Metamorfoze (Cartea |, 
Era de Aur, 85, 86): "Os homini sublime dedit, coelumque tueri iussit et erectos 
ad sidera tellere vultus... ”/”...l-ai îndemnat [pe om] să privească spre cer,/să-și 
ridice fruntea spre stele...”. Vezi articolul integral, intitulat Ovidiu sau ovidenia 
“ntru muzică și poezie, în revista Vitraliu, Bacău, nr. 46/Aprilie 2017, pp. 17-18. 
1 Este o idee însușită, cu siguranţă, și împărtășită de către muzicianul român 
din Cărţile hasidice (Die chassidischen Bücher), operă a filosofului existențialist 
Martin Buber (cf. Liviu Dănceanu, Parfumul și aura, București, Muzicală, 2013, 
Cetatea și agora, p. 19). Se pare că, și din acest punct de vedere, Liviu 
Dănceanu a dat curs uneia dintre aserţiunile Maestrului, pe care discipolul o 
atașează ca motto al eseului Semn, însemn, consemn (în: Parfumul și aura, 

pe care nu contenea să-l menţioneze, dar numai după ce-i va fi absorbit 
și distilat învățăturile prin propria-i reflexivitate, astfel că ecourile 
mentorului transpar încă în lucrările sale, ca de “sub sticlă”, unde "totul 
e răsturnat, dar rămâne asemenea”?. 


Vocaţia intelectuală 


”Rătăcind” printre semnele, însemnele și consemnele? labirintului 
ideatic imaginat de Liviu Dănceanu în: 

Eseuri implozive fR (2001) — un grupaj de texte ce trec în revistă, 
succint, dar cu informaţii de o densitate relevantă despre sistemele 
tonal, modal, armonic, polifonic și hiper-polifonic, despre cântările 
bizantine sau despre mono-ritmie și monofonie, din Antichitate până în 
zilele noastre etc., pentru a căror analiză comparativă sunt convocate 
nume ca Sf. loan Gură de Aur, Ambrozie, Guido d' Arezzo, Philippe de 
Vitry, Rameau, Bach, Messiaen, Schönberg, Webern, dar și Platon, 
Aristotel, Plotin, Adorno, Fétis, Piaget, Pius Servien, Nattiez, Ricoeur, 
Deleuze, Eco, Dimitrie Cuclin, Eliade, Cioran etc.; Introducere în 
epistemologia muzicii (2003) — un compendiu consistent, despre 
criteriile de organizare internă (temporal, spațial, parametric), 
fenomenologice  (ubicuităţii și izotropiei, cinetic și al perceperii 
subiective) și funcţionale (etico-estetic, al naturii făuritorilor, al 
dependenţei de surse) ale fenomenului muzical, elaborat în același spirit 
concis, sintetic, structurat cu strictețe academică; Atelier (2008) — o 


București, Muzicală, 2013, p. 83): “Mă interesează spectacolele în care un 
interpret inteligent și cultivat știe să improvizeze pe un text sugerat de 
compozitor. Personal însă, vreau să rămân singurul responsabil, și nu coautor 
al lucrărilor mele...”. Ștefan Niculescu își expune ideea în: Reflecţii despre 
muzică, București, Muzicală, 1980, cap. Control și determinism în muzică, 329. 

1 Sintagma sub sticlă/sous verre, folosită de Jean-Pierre Richard în cartea 
L'Univers imaginaire de Mallarmé (Seuil, 1962), referitor la eseul poetului 
francez, Mimique, e "interpretată” în manieră savantă, interdisciplinară, de 
către Jacques Derrida în: Diseminarea, București, Univers Enciclopedic, 1997, 
traducere de Mihai Cornel lonescu, cap. Dubla întrunire, p. 234. 

2 Sintagma constituie chiar titlul unuia dintre eseurile incluse în Parfumul și 
aura, pp. 83-88. 

3 Volumul a fost tipărit la Editura Corgal Press, Bacău. 

4 Volum tipărit de Editura Muzicală, cu sprijinul Ministerului Culturii și Cultelor. 
2 Volum apărut sub egida Editurii Muzicale, cu sprijinul Autorităţii Naţionale 
pentru Cercetare Științifică. Ilustraţia copertei, losif Haidu. 

suită de articole-cronici și portrete componistice, în care sunt inserate și 
detalii despre câteva dintre propriile opusuri; Jurnal de citit ascultând 
muzică (2009)! - în fapt, un “ghid” de artă plastică și arhitectonică a 
unora dintre faimoasele Muzee, Instituţii, monumente, arondismente 
pariziene vizitate pe parcursul a trei luni petrecute în capitala Franţei, 
graţie “bursei « George Enescu » oferită de ICR”; De musicae natura / 
Despre natura muzicii (2012) — un grupaj de articole-eseu Despre 
limbajul muzical, Ordine și haos în muzică, Timp și spațiu în muzică, 
Natură și cultură în muzică, Stilul criticii muzicale etc.; Parfumul și aura 
(2013)? — un volum de scrieri cu tematici eterogene, de la Capcanele 
diversităţii și Cele nouă etaje ale compoziției muzicale, la Memorie și 
imaginaţie, Muzică și inspiraţie, Senzatii și idei, Submuzica etc.; Jurnal 
arial cursiv (2017) — o succesiune de însemnări muzical-estetice, 
alternând cu unele consideraţii socio-politice cu accente polemice, de 
ironie și umor caracteristice etc. 

Lectura acestor texte, ca și a multor altora, nenumărate, mustind 
de erudiție, de "memorie și imaginaţie” și forță creator-recreatoare 
constituie, pe de o parte, un adevărat ”festin” intelectual-spiritual, pe de 
alta, împovărează misiunea cronicarului/muzicologului în a-i surprinde 
complexitatea și varietatea activităţii în câteva pagini. În mod sigur însă, 
conţinutul lor atât de minuţios și cuprinzător, cu multiple referiri la stări, 
senzaţii, concepţii și meditații, cel mai adesea cu valoare aforistică, 
despre muzică, artă, lume și viaţă, prietenie, admiraţie și recunoștință, 
slujește ca argument sine qua non în înţelegerea ”cauzei” datorită căreia 
muzica pe care a compus-o își poate "transmite vibrația altui corp”? - 


1 Volumul a fost tipărit la Corgal Press, cu o copertă de Josep Sou (n. 1951, 

Alcoi, Spania), filosof și artist plastic, Director Tehnic la Catedra de Artă 

Contemporană Antoni Mir6 a Universităţii din Alicante. 

2 Carte apărută la Editura Universităţii Naţionale de Muzică din București. Titlul 

latin — o parafrază a celebrului poem în versuri De rerum natura, al poetului 

latin Lucretius (sec. | î.Hr.), cu trimitere subiacentă și la suita scrierilor lui 

Aristotel (sec. IV î.Hr.), De coelo, De anima, De coloribus etc. - vorbește de la 

sine despre influenţa majoră pe care au avut-o asupra compozitorului român 

cultura și filosofia civilizației antice greco-romane. 

3 București, Editura Muzicală, ilustraţia copertei de Iosif Haidu. 

4 Idem Editură. llustraţia Copertei IV de losif Haidu. 

° Expresia îi aparține matematicianului german Jurgen Jost (n. 1956), pe care 

Liviu Dănceanu îl ia drept garant al ideilor personale, specializat în geometrie, 

fenomen comparabil ”rezonanţei organelor psihofizice ale corpului 
omenesc”, în sensul că “emisiunile sonore produse de un instrument 
declanșează o vibrație a acestor organe conform legilor fizice 
ondulatorii”!.  Concizia și acurateţea ideilor denotă atașamentul 
eseistului, dar și al compozitorului, faţă de triada antică - ritmul, 
proporția (măsura), armonia - a “omului ideal”, frumos și virtuos, 
kalokagathos (de la gr. kal6s kai agath6s). 


"Ceea ce a fost odată se transformă cu ușurință în «așa va fi mereu».”? 


"Alături de canon, ricercarul, invenţiunea, fuga fac parte din liga 
sintaxei polifonice imitative...” (...). "Aproape că nu există compozitor 
care să nu fi recurs într-un moment sau altul la variile potenţialităţi ale 
polifoniei imitative...”3. Prin afirmaţiile sale, Liviu Dănceanu își declară 
apartenența la categoria creatorilor în concepţia cărora “eterna 
repetiţie”, ca să-l cităm pe Eliade?, nu înseamnă imitație, ci ”regenerare” 
a "formelor tradiționale”, fondatoare de fapte, evenimente, idei 
exemplare, i.e. arhetipale”. Cu alte cuvinte, e vorba despre ceea ce tot 
Eliade concentra în sintagma Arhetipuri și repetiţie€. 

Apetenţa recunoscută pentru recuperarea formelor, tehnicilor, 
limbajelor și genurilor muzicale "eminamente « retro »”, cum însuși 
mărturisește (Atelier, 136), de la organum și motet, la ricercar și 


cu preocupări interdisciplinare (neurobiologie, științe cognitive, biologie), 
Directorul Institutului de Matematică Max Planck din Leipzig. În 1993, Jost a 
fost recompensat cu Premiul Gottfried Wilhelm Leibniz, decernat de Deutsche 
Forschungsgemeinschaft / Fundația Germană de Cercetare, pentru 
coordonarea proiectului Analyse stochastique et systèmes à une infinité de 
degrés de liberté (lulie 1987-1996). 

1 În: Eseuri implozive R, pp. 28-29. 

2 Expresia îi aparţine arhitectului american postmodernist Charles Jencks, citat 
de Helga de La Motte în articolul La musique nouvelle en Allemagne depuis 
1945, din: Hugues Dufourt-Jo&l-Marie Fauquet, La musique depuis 1945, Paris, 
Mardaga, 1996, p. 115. 

3 În: Eseuri implozive R, 37, pp. 61-62. 

4 În: Mircea Eliade, Le mythe de l'éternel retour, Paris, Gallimard, p. 134. 

° Idem, ibid., pp. 59, 63. 

ê Titlul cap. |, în: op. cit., pp. 14-17. 

ciaccona, de la coral și fugă la toccata, și de la spectrul armonicelor 
naturale și polifonie la eterofonie și unison, și de la sistemul modal- 
bizantin la serialism, aleatorism și spectralism! etc., și, deopotrivă apelul 
la citate din unele opusuri ale înaintașilor universali — Bach, Mozart, 
Beethoven, Berlioz, Enescu etc., nu însă "pentru a le demonta”, ci 
"pentru a le interpreta diferit, și a le transpune într-un alt mediu, care se 
referă strict la prezent”, cum ar spune Klaus Huber? — îl situează pe Liviu 
Dănceanu, în siajul tripletei conceptuale platonice, dar și al filosofiei 
eliadești despre “eterna reîntoarcere”. Totodată, o atare “atitudine 
estetică și practică de compoziţie”S, îl integrează pe Dănceanu și în vasta 
familie a compozitorilor moderni și contemporani atrași de formele 
muzicale străvechi, pe care le integrează în lucrările lor, folosindu-se de 
“inspiraţia și de puterile proprii, afective și intelectuale”? fie aluziv, fie 
prin colaje sau citate, de la Alban Berg la John Cage, Bernd Alois 
Zimmermann, Ligeti, Luigi Nono, Klaus Huber, Luciano Berio, Boulez, 
Stockhausen, Mauricio Kagel, și la Aurel Stroe, Anatol Vieru, Ede 
Terenyi, Corneliu Dan Georgescu, Octavian Nemescu, Dan Dediu, și la 
încă foarte mulţi alţii. Fără îndoială însă că predilecția lui Dănceanu 
pentru formele polifoniei medieval-renascentiste se datorează, în mare 
parte, contactului cu gândirea muzicală a lui Ștefan Niculescu, mentorul 
său venerat, cel care a cultivat intens, și cu egală știință forme de 
inspiraţie medievală precum ricercarul, duplum, triplum, sextuplum etc., 
combinate cu “arhetipuri ale muzicii bizantine autohtone”, asupra 
cărora a aplicat grila categoriilor sintactice - monodia, omofonia, 
polifonia, eterofonia — pe care le-a analizat pe larg în Reflecţii despre 
muzică”. Preocupările Maestrului s-au transmis discipolului, stimulându-i 


1 Vezi eseurile 27-29, 33-38, în: Eseuri implozive B, pp. 44-50 și 53-63. 
2 Detalii în: La musique depuis 1945, cap. Pratiques compositionnelles, p. 183. 
3 Formula face parte din titlul expozeului muzicologului francez Pierre Michel, 
Attitudes esthétiques et pratiques compositionnelles dans la musique 
germanique d'apres 1945, în: op. cit., pp. 175-191. 
4 Afirmația îi aparţine lui Liviu Dănceanu, referitor la fluctuațiile "dispoziţiilor și 
capriciilor mele de o clipă”, atunci când e pe punctul de “a-și închipui o muzică 
aidoma unei rețele dense de motive sonore...” (subl.n. D.P.), care să reflecte cât 
mai fidel, conţinutul cărţii lui Vladimir Bukovski, Cette lancinante douleur de la 
liberté. În: Atelier, p. 134. 
° Pentru detalii, vezi studiul O teorie a sintaxei muzicale, în: op. cit., pp. 279- 
292. 

interesul atât pentru studiul și recursul la formele, genurile, limbajele 
muzicale consacrate cu secole în urmă, “matrițe” indispensabile, 
păstrătoare și dătătoare de Sens dincolo de timp, cât și pentru 
sistematizarea și conceptualizarea lor (așa cum se poate observa din 
paginile fiecărui volum pe care-l semnează)!. Cu atât mai mult, cu cât 
Liviu Dănceanu era convins că "aproape nu există compozitor care să nu 
fi recurs într-un moment sau altul la variile potenţialităţi ale polifoniei 
imitative, așa cum, în totalitatea lor, autorii s-au slujit de linia monofonă 
ca principală forță motrice...”?. Una dintre ”probe” o constituie History 
2, op. 75 pentru ansamblu cameral?, care, conform unei precizări 
manuscrise a compozitorului, ”scrutează posibilitățile unei parcurgeri 
diacronice a mai multor coduri (limbaje) componistice consacrate de 
istoria muzicii, de la organumul și conductusul polifonic, până la textura 
omofonă și gramatica repetitivă...” (subl.n. D.P.). Liviu Dănceanu 
reiterează şi reinterpretează aici forme şi tehnici componistice străvechi 
(Praeludium, Motetus, Canon, Choral, Fuga) pe care le mixează cu un 
Menuetto și un Impropmtu, făcându-le să convieţuiască într-un prezent 
continuu. De data aceasta, compozitorul se concentrează pe limbajului 
polifonic de tip medieval și 
baroc, pe care-l anticipează 
printr-o preludiere primitiv- 
repetitivă a tobelor, preluată 
de celelalte instrumente de 
percuție, suflători şi pian. 
Respectând alternanţa cvartă- 
cvintă perfecte și pulsaţiile 
ritmice eterogene, unisonul 
solemn al corzilor și 


1 Cea de-a 2-a Anexă a volumului Jurnal arial cursiv, conţine lista ”la zi” a 
tuturor scrierilor teoretice ale lui Liviu Dănceanu, sub genericul Jurnal de 
scriitor, pp. 254-255. 

2 În: Eseuri implozive B, p. 62. 

3 Lucrarea a fost creată în 1998, la solicitarea Festivalului ”Spaziomusica” din 
Cagliari, pentru care a mai compus Opus 79, pentru vioară, violă, violoncel și 
contrabas (2000), Beverdillini op. 84 pentru flaut/vioară, oboi, clarinet și fagot 
(2001) și Pseudo-Variationen op. 108, pentru flaut (oboi), clarinet, vioară, 
violoncel, percuție și pian (2006). Vezi Anexa intitulată Jurnal de compozitor, în: 
Jurnal arial cursiv pp. 221-254. 

suflătorilor din Organum, împreună cu linia cantabilă a oboiului, 
translează în contrapunctul imitativ, în fugato, și către toate celelalte 
secţiuni, ca un fir conducător venind dintr-un trecut ”atemporal și 
anistoric” (Dănceanu). Înveştmântată într-o instrumentaţie viu colorată, 
de o vivacitate nefisurată, scriitura contrapunctică îşi amplifică 
formulele ritmice, animate de timbrul metalic, ascuţit al oboiului. 


Un pandant al piesei History 2, ar fi ciclul celor 21 de Exerciţii de 
admiraţie op. 101 (2004-2005), scrise pentru ”admirabilii mei prieteni 
archaei”?, împreună cu care a format, în timp, o adevărată familie... 
arhetipală! Virtuţile lor interpretative sunt puse în valoare prin tot 
atâtea duete instrumentale?, în care continuă să experimenteze stiluri, 
forme, tehnici componistice adecvate atât valenţelor expresive ale 
instrumentelor lor, cât și culturilor muzicale din țările în care a călătorit, 
ca un adevărat ”music-trotter”, cum îi place să se autointituleze. Tot 
acest  florilegiu stilistic emană generozitatea, știința, dar și 
spontaneitatea, fantezia și umorul, simţul psihologic și căldura care au 


1 De-a lungul celor aproape patru decenii de la înfiinţare, componenţa 
Ansamblului ”Archaeus” a cunoscut mai multe modificări. În jurul membrilor 
lui fondatori - Rodica Dănceanu, Anca Vartolomei, Dorin Gliga, Vasile Macovei, 
Vasile Mocioc, Alexandru Matei, Marius Lăcraru, Liviu Dănceanu, fondator și 
dirijor al formaţiei denumită iniţial (1985) Atelier de muzică contemporană - s- 
au perindat Radu Dunca, Andreea Țimiraș, Ilon Nedelciu, Șerban Novac, Vasile 
Colțea, Ana Maria Radu, Sorin Rotaru etc., și dirijorul Mircea Pădurariu. Cu 
toate acestea, coeziunea și elevația actului interpretativ, imprimate de la 
început de către Liviu Dănceanu în conștiința și sensibilitatea fiecăruia, s-au 
transmis de la unii la alţii și s-au menținut intacte. Vezi și alte detalii în articolul 
Exerciţii de admiraţie, din: Liviu Dănceanu, Atelier, p. 38. 

2 În ordinea compunerii lor, și în ordinea menţionată de către autor în 
partitură:  Oboi-clarinet (scoțieni), fagot-percuţie (polonezi), pian-vioară 
(țigani), oboi-violoncel (hinduși), clarinet-fagot (maghiari), percuţie-pian 
(chinezi), vioară-violoncel (germani), oboi-fagot (armeni), clarinet-percuţie 
(japonezi), pian-violoncel (români), oboi-vioară (ruși), percuţie-violoncel 
(spanioli), clarinet-pian (americani), fagot-vioară (laponi), oboi-percuţie (arabi), 
clarinet-violoncel (evrei), fagot-pian (englezi), percuţie-vioară (greci), oboi-pian 
(francezi), fagot-violoncel (ucrainieni), clarinet-vioară (italieni). 

stat la baza portretizării fiecăruia, în relația unuia cu celălalt, și, în 
același timp, a relaţiilor efectelor timbrale întotdeauna complementare. 


Dar, admiraţia lui Liviu Dănceanu pentru genurile și formele 
renascentist-baroce, al căror specific stilistic îl păstrează, integrându-l 
abil și cu știință în limbajul muzical contemporan, datează încă din 
primele creaţii, cum sunt Quasifuga, op. 11 pentru chitară! (1983), 
Quasiricercare op. 14 (1984), Quasipreludiu, op. 16 (1984), 
Quasitoccata, op. 21 (1985), a căror arie stilistică o extinde ulterior, în 
partituri precum Unu Plu Unu Minus op. 148-154 (2013-2014) - operă de 
cameră ce constă într-o succesiune de genuri muzicale cu denumiri 
deghizate în tot atâtea jocuri de cuvinte, carambolaje, aparținând cu 
precădere epocii baroce — rondo-ul în Sinrondofonia, suita, ciaccona, 
sonata, în Suiciacconata, variațiunea și ricercarul în Varicercazioni, 
alături de peşrev, cultivat tot în sec al XVIll-lea de către Dimitrie 
Cantemir, pe care-l asociază formei de fugă, în Pesfugarev etc. În final, 
toate individualităţile — corzi, percuție, suflători și vocile soliste - își 
unesc și își interferează timbrurile și ritmurile contrapunctice pentru a 
menţine caracteristicile ricercarului, din Varicercazioni, dar și pentru a 
restitui patina ehurilor bizantine încheiate cu o cântare analogă ”cântării 
de strană” din oficierile slujbelor religioase. Symconcertphony op. 175 
(2015-2016), pentru orchestră cu solo de trompetă, una dintre ultimele 
partituri ale lui Liviu Dănceanu — un semn de omagiu adus trompetei din 
Simfonia de cameră a lui Enescu? - reprezintă dovada indubitabilă a 
consecvenţei cu care compozitorul și-a cizelat până în ultima clipă 
"exerciţiile de admiraţie” față de iluștrii înaintași ai componisticii 
universale. Este expresia tendinței autorului spre perfecţionarea 
continuă a abilităţilor de depliere a faldurilor/pliurilor? istoriei, în care 


1 Piesa a fost cântată în cadrul celei de-a 33-a ediţii a SIMN, în concertul 
comemorativ dedicat lui Liviu Dănceanu. Fulminanta interpretare i-a aparţinut 
lui loan Bănescu. Vezi și comentariile noastre, D.P., în Actualitatea muzicală nr. 
6/2024. 

2 Conceptul de pliu îi aparţine filosofului francez Gilles Deleuze, care-l 
analizează în volumul Foucault, Paris, Minuit, 1983. Deleuze pune ”pliul” în 
relaţie cu conceptul de Afară, ce reprezintă, în opinia filosofului francez forța, 
diferită de exterioritate, care ar reprezenta forma. ”Lăuntrul ca operaţie a lui 
Afară: în întreaga sa operă, Foucault pare urmărit de această temă a unui 

subzistă de veacuri, ca repere arhetipale, și de a le așeza într-un raport 
de simultaneitate cu prezentul desăvârșind fenomenul “triplicităţii 
temporale”! din doctrina Sf. Augustin — prezentul viitorului, prezentul 
trecutului și prezentul prezentului. Din juxtapunerea lor se naște un 
prezent continuu, ce favorizează "pluralitatea, purtătoare a memoriei 
nenumăratelor straturi ale realității noastre muzicale”?. 


În aceeași ordine de idei, prin Symconcertphony, Liviu Dănceanu 
ne introduce, pentru a câta oară?, în lumea palimpsestului” și a 
plurivocalităţii stilistice - două dintre “atitudinile estetice” specifice 
actului său componistic. Bogată timbral, muzica este o combinaţie de 
ritmuri dansante, leitmotivice, iniţial cu nuanţe umoristice până la 
parodie, de extracţie expresionistă, care se distorsiontază treptat, după 
modelul Va/sului de Ravel sau al Valsului trist de Sibelius. Cu o lejeritate 
exersată continuu, compozitorul introduce în structura partiturii, sau 
în...”cuptor”, ori în “frigider”, după propria-i expresie, reminiscenţe 
dintr-un Codex, intonaţii de coral, unisonuri şi sonorități medievale, care 
„explodează” prin expansiuni şi intruziuni reciproce succesive. Ironie, 
autoironie, spirit ludic, sau o irepresibilă voluptate de a reface trecutul 
în prezent, călătorind în timp, ca un alt Ulysse, pentru a reveni la Centru, 
încă mai avid de cunoaştere? 


lăuntru, care nu ar fi altceva decât un pliu al unui Afară, ca și cum nava ar 
putea fi doar o încreţitură a mării” (în: Faucault, pp. 75, 85). 
1 Teoria a fost preluată, printre alţii, de către Paul Ricoeur, care o comentează 
și îi diversifică aria semnificaţiilor cu detalii ce implică și concepţiile despre 
timp/temporalitate ale unor Husserl și Heidegger. În: Paul Ricoeur, Temps et 
récit. Le temps raconté, cap. 1. Temps et l'âme et temps du monde, 3. La 
temporalisation: ă-venir, avoir-ete, rendre-present, pp. 125-130. 
2 Cf. Bernd Alois Zimmermann, în: La musique depuis 1945, p. 182. 
3 Compozitorul a experimentat tehnica de palimpsest în anii 1990-1991, când a 
scris Palimpsest de Couternon op. 54, pentru cvartet de saxofoane (1990) — 
comandă a Cvartetului ”Emphasis” din Dijon (Franţa), Palimpsest 1 op. 55, 
pentru clarinet, fagot, pian, chitară percuție, vioară și violoncel (1990) — 
comandă a Festivalului de muzică contemporană de la Huddersfield, și 
Palimpsest 2 op. 55, pentru clarinet, fagot, sintetizator, chitară, percuție, 
vioară și violoncel (1991) — comandă a Festivalului Synthèse de la Bourges 
(Franţa). 

Modele sacrale 


a) Bizantin-ortodox 


Unul dintre exemple poate fi Heptaih op. 123, pentru oboi, 
clarinet, fagot, percuție, pian, vioară și violoncel (2009) — construită pe 
principiul ”ritmicii proporţionale” specifice cântărilor bizantine, pe 
câteva ehuri (moduri) în egală măsură autentice — Protovaris (medianul 
primului eh, Dorios), Lydios (II), Phrygios (III) - și plagale (acestea plasate 
la o cvartă inferioară sau o cvintă superioară faţă de modurile autentice) 
- ehul V, Hypodorios, complementarul lui Dorios, și ehul VI, Plaghios 
deuteros, sau Hypolidios, plagalul celui de-al doilea eh, Lydios. Probabil 
pentru a menţine logica și coerenţa arhitecturii sonore, Liviu Dănceanu a 
ales acele ehuri, ale căror scări diatonice sau cromatice (ehul VI) se 
formează preponderent pe sunetul re, în jurul căruia se rotesc, în funcţie 
de cadenţele interioare și de cele finale, sunetele fa și sol - în cazul 
cadenţelor interioare, și, uneori la, în cadenţele finale, ca în cazul 
plagalului Hypodorios; octava re-re din registrul superior, cu finala pe fa, 
ca în cazul ehului Ill, Phrygios; sol, mi — si, do, pentru cadente interioare, 
și sol pentru cadenţele finale, ca în cazul lui Lydios; sol, re, la pentru 
cadenţele interioare, și re pentru cele finale, ca în cazul lui Plaghios 
deuteros (Hypolydios). 

Respectate ca atare, ori intercalate în pasaje ornamentate, 
legate între ele nu doar prin sunete comune, ci și prin linia vălurită, 
melismatică a oboiului, succesiunea celor 7 secţiuni (Protovaris, Legheto, 
Lydios, Phrygios, Plaghios deuteros și Protos) produce un fel de urzeală 
eterofonică singulară, de coloratură sacrală, în a cărei transparenţă 
susținută de vibrafon pot fi întrezărite elementele ei componente: 
combinaţii timbrale ingenioase, comasate sau individualizate, ascensiuni 
ale armonicelor naturale cu efecte policrome, structuri modale doinite 
sau de bocet (în pasajele clarinetului, ca și în dramatismul unisonului), 
cuplate cu motive de esenţă oriental-bizantină. În final, instrumentele s- 
au desprins, pe rând, din magma sonoră cu aer oarecum funebru, 
instaurând un climat consonant, de împăcare cu sine, cu lumea și cu 
Divinitatea. 

b) Ritualuri mitice / imitatio dei! 

Pietas op. 94, pentru orchestră de cameră (2003) este ”o 
invitație deopotrivă spre  contemplaţie şi acţiune, smerenie si 
ecumenism” (subl. n. D.P.), și, conform mărturiei compozitorului, 
"constituie, în definitiv, varii aspecte ale dialogului dintre om și 
Divinitate”, conceput pe un “scenariu sonor polistilistic și polititudinal 

» 

Pietas oferă încă o mostră a nivelului de cunoaștere și stăpânire 
a principiilor fiecărei celule ancestrale/antice, pe care intenţionează s-o 
restaureze. Ca să fie cât mai sugestiv şi convingător, Liviu Dănceanu 
recurge la diferite structuri ritualice, modale, bizantine, provenite din 
culturi şi epoci diferite, dar purtând amprente familiare, uşor de 
recunoscut pentru orice om deschis spre cunoaştere şi, deci, spre 
valorile universale ale culturii. Ca mai toate lucrările sale, construite din 
structuri muzicale eterogene, și cele șapte secţiuni — de fapt rugăciuni și 
cântări de laudă aduse gloriei lui Dumnezeu, în diverse limbi, din diferite 
culturi europene și extraeuropene — sunt legate între ele, prin punți 
sonore comune, care atestă în fapt, unicitatea Divinităţii ascunsă 
deopotrivă în inflexiunile ebraice marcate de sferturi de ton și enarmonii 
precedate de appoggiaturi, din secţiunea Hillel yah; în rugile iraniene 
către profeţi, aproape vorbite, pe un sunet repetitiv, din secţiunea Mani 
rimadu; în incantaţiile ritualice în salturi de septimă și nonă, către zeități 
shintoiste, extrase din culegerea de texte liturgice japoneze Norito; în 
sunetele acute ale musulmanilor, asemănătoare cu niște lamento-uri pe 
fond isonic, urmate de grupaje de ritmuri canonice săltăreţe, sugerând 
bucuria chemării lor de către profet, în Hadis; în imnurile psalmice 
antifonale din Anthem; în pasajele ritmice repetitive, în oglindă, ale 
compartimentelor de corzi, suflători și percuție, cu efect de linearitate 
specifice cântului gregorian, în Dies irae; și, desigur, în secvențele 
modal-bizantine, bogate în melisme, din Heruvicul ortodox intonat la 
fiecare Liturghie. Toate aceste cântări religioase se înșiruie pe fondul 
eterofonic sau unisonic al orchestrei, în general de o mare limpezime 
sonoră, menţinută de prezenţa ritmică a vibrafonului, ca un mediator 
între compartimentul corzilor și al suflătorilor. Doar timbrurile 


1 Mircea Eliade vorbește despre faptul că “omul nu face decât să repete cu 
exactitate o acțiune împlinită la începutul timpurilor de către un zeu, un erou, 
sau un strămoș”, în cap. Modeles divins des rituels, în: op. cit., pp. 34-41. 

apocaliptice ale trombonului şi tubei din Dies irae, par să perturbe 
armonia Universului sugerată de armoniile de coral din Heruvic. Dar, 
sonoritatea clopotelor din final, o coda în care sunt concentrate aproape 
toate motivele anterioare, răsună ca un Amen, ca un îndemn la 
smerenie, ce instaurează suveranitatea ordinii şi armoniei universale. 


Același, Altul, Asemănătorul! 


Principii și concepte ca, de pildă, Unu-Multiplu, preluat din 
filosofia platonică dezvoltată în dialogul Parmenide ("Dacă Unu nu e, 
nimic nu €...”), aserțiune de la care derivă toate celelalte cupluri 
dihotomice: Univocitate — Plurivocalitate / Multiplicitate / Pluralitate, 
Același - Altul, coincidentia oppositorums, care ilustrează, pe de o parte, 
credinţa lui Cusanus în "unitatea finală a contrariilor”?, i.e. în Unul, în 
Dumnezeu, pe de altă parte teoria lui Ștefan Niculescu despre una 
dintre “situaţiile distincte” în privința ”isonului și superpoziţiilor de 
monodii”, și anume ”coincidenţa tuturor vocilor în unison”5, dar care, în 
ultimă instanță, conduce către aceeași instanță supremă a lui Unu. 
Aceste principii dihotomice, esenţiale pentru viziunea componistică a lui 


1 Triadă filosofică pe care se bazează în mare parte Dialogul platonic Sofistul. 
”... fiecare dintre ele este Altul [Diferit] decât/faţă de celelalte două, dar 
Același faţă de sine” (...). “În schimb, ambele trebuie să se împărtășească de la 
faptul de a fi Aceleași [Identice] și de a fi Altele [Diferite]” (...). "Căci fiecare este 
alta decât celelalte, nu prin natura ei, ci prin participarea la Ideea de 
alteritate”. În: Platon, Opere VI, trad. și note de Constantin Noica, București, 
Științifică și Enciclopedică, 1989, 254 d, 255 b, pp. 365-373. Conceptul platonic 
a fost preluat și dezvoltat în termeni fenomenologici, în timpurile moderne, de 
către trei dintre filosofii și semioticienii agreati și citați de Liviu Dănceanu în 
scrierile lui: Gilles Deleuze, în Foucault (Cluj, IDEA, 2002, traducere de Bogdan 
Ghiu); Lévinas, în Totalitate și infinit (Polirom, 1999, trad. de Virgil Ciomoș) și 
Paul Ricoeur, în Temps et récit, 3. (Paris, Seuil, 1985) - chap. La réalité du passé 
historique. 1. Sous le signe du Meme; 2. Sous le signe de l'Autre; 3. Sous le 
signe de l'Analogue, pp. 252-283. 

2 Ultima afirmaţie din dialogul Parmenide, 166 a, în: Platon, Opere VI, 
traducere de Sorin Vieru, pp. 83-138. Vezi și supra. 

3 Concept filosofic și religios atribuit călugărului renascentist Nicolaus Cusanus. 
Detalii în: Mircea Eliade, Istoria credințelor și ideilor religioase, vol. ll, 
București, Științifică, trad. de Cezar Baltag, 301, Nicolaus Cusanus și amurgul 
Evului mediu, pp. 207-211. 

4 Idem, ibid., p. 209. 

° Detalii în: op. cit., IV. Despre propria creaţie, Ison |, p. 310. 

Ștefan Niculescu, se regăsesc și în creaţia lui Liviu Dănceanu redenumite 
însă prin termeni ca “istorie”, “paralelism”, sau prin formele contrase 
ale mai multor genuri într-o unică titulatură — SymConcertPhony, Unu 
Plus Minus Unu, Concerthymne și altele asemenea. Pe Liviu Dănceanu îl 
influențează până și modelul niculescian de organizare grafică dublu 
etajată a partiturii, ca să zic așa, cu un postament de esenţă telurică, 
reprezentat de ritmurile  repetitiv-percusive, de sorginte 
extraeuropeană, peste care plutește textura eterofonică “rarefiată”. 
Numai că, în muzica discipolului, se ivește o diferență în privința 
proporţiilor și raporturilor de simetrie dintre ceea ce Ștefan Niculescu 
numește “zona detaliului”, "zona aglomerării” și “zona rarefierii”1. În 
marea lor majoritate, partiturile lui Dănceanu se prezintă ca un edificiu 
cu câteva paliere/postamente stratificate despărțite fie de zone ale 
"aglomerării”, precum fluxul ritmic cu alunecări modale și enarmonii ale 
trompetei din Symconcertphony, dublate de ritmurile punctate sporadic, 
ale gongului, fie de vălul “rarefiat” al vibrafonului din Pietas, sau 
Heptaih, fie de acordurile pianistice, din Concerthymne, care sunt când 
postament solid, când proiecția lui însuși, suavă, diafană, amplificând 
ecoul pietățţii din file momente ale corzilor. 


Pietas op. 94, fragment din secţiunea Heruvic. 
Extras din partitura manuscrisă, p. 33. 


1 Sintagmele sunt folosite de Ștefan Niculescu în Categoriile sintactice 
referitoare la “distribuţia obiectelor sonore” în monodie, omofonie, polifonie și 
eterofonie. În: op. cit., pp. 281-285. 

Heptaih op. 123, fragment din secţiunea Hypodorios. 
Extras din partitura manuscrisă, p. 16. 


În ambele exemple sunt vizibile așa-numitele (de mine) 
"postamente” dispuse atât la baza, cât și în partea superioară a paginii 
de partitură, și care sunt separate, aidoma pământului de cer, sau, mai 
bine zis, care “ocrotesc”, ca niște alveole, puritatea aurorală a 
reverberaţiilor cantabile sau/și ritmice ale vibrafonului. Pagina din Pietas 
mai conţine și un al 3-lea ”postament” separat de precedentul prin linia 
cromatic-melismatică a cornului, pe care însă, din cauza formatului A3 al 
partiturii, a fost mai dificil să-l reproduc! 

Aș zăbovi asupra altor două lucrări sugestive pentru: Parallel 
music nr. 2, op. 69 (1996), pentru orchestră și bandă magnetică, unde, 
din formula ritmică ambiguă de cântec-joc popular repetitiv, cadențat, 
înregistrat pe bandă, tipic probabil folclorului oșenesc, se ivește un fel 
de dublu al său, ca un suflu imaterial, ascuns în mănunchiuri ritmice 
filigranate, dar la fel de cadențate. Plurivocalitatea lor sfârșește într-un 
unison chintesenţial, care dă tonul alternanţei dintre “aglomerare” și 

"rarefiere”!, între Același și Altul (Diferit)?, între iluzie și realitate, 
întrucât pulsaţiile respiratorii ale unisonului apar/reapar și dispar din/în 
atemporalitate, aspirând în modulaţiile lor doinite, incantatorii, energia 
ancestrală motivului iniţial al jocului din Oaș. 

Liviu Dănceanu e mereu imprevizibil, mereu altul, fiecare pagină 
de partitură e diferită de precedentele și de următoarele datorită 
varietății formulelor ritmice, agogice, armonice, pe care le modifică și le 
permută, ceea ce conferă dinamism și varietate demersului său 
componistic. Intuiţia aproape infailibilă și simţul acut al măsurii și al 
proporției, îi spun cu precizie cât trebuie să dureze ori să se repete o 
anume tehnică, o anume formulă sau configuraţie ritmico-melodică, și 
cât să se prelungească intensitatea unui efect agogic. Căci, nu-i așa, dacă 
muzica ”e totuși o artă temporală” (...), “”sonorităţile se schimbă, fie 
infinitezimal, de la o secundă la alta, o modulație, un glissando, o cezură, 
o nouă pulsație, un accent, un incident timbral or spectral, modifică 
ireversibil [peisajul din dreptul urechii]”5. 

Dincolo de asocierea vieţii cu un ”pom de Crăciun”, Memorialis 
op. 97 (2004), pentru sextet instrumental (oboi, clarinet, fagot, percuție, 
vioară, violoncel)“ exprimă tendinţa compozitorului către completitudine 
- umană, stilistică, formală, expresivă - dar și talentul și dexteritatea de a 
asambla, în armonie, diferitele stiluri şi genuri muzicale. Nu întâmplător 
a denumit-o „muzică globală”! Viguroasă şi exuberantă, dar nu mai 
puţin introspectivă, muzica porneşte de la unison, pentru a ajunge, prin 
fenomenul rezonanţei naturale organizată în spiritul lui Stimmung 
(Stockhausen), la o eterofonie compactă, așadar, de la Unu la Multiplu, 
de la “starea monovocală” la “starea plurivocală” (Niculescu, 309). Din 
această “pluralitate” timbrală supraetajată se desprind treptat 
instrumentele sextetului, reunindu-se cu cele ale percuţiei într-un 
contrapunct ritmic presărat cu vocalizele pline de umor ale interpreţilor. 
Și aici, ca și în Parallel music, contrariile coincid, iar suprafeţele plane 
alternează cu reliefurile ritmurilor sincopate, extrase parcă din folclorul 
copiilor, cu trimiteri la farmecul difuz al colindelor. Din acel moment 
unisonurile reapar, oarecum în răspăr, înainte de a-și recupera 


1 Vezi și nota 43, supra. 
2 Vezi și nota 38, supra. 
3 Acest veritabil “crez artistic” e expus de către Liviu Dănceanu în eseul 
Melomanii și muzicile lor narative, din volumul Atelier, p. 20. 
4 Alte detalii oferite de autor în: Atelier, p. 3. 
59 


Revista MUZICA Nr. 5 / 2024 


deopotrivă linearitatea, prin intermediul cadenţelor consonante de 
extracţie renascentistă cu reflexe modale și vitalitatea contrapunctului 
ritmic. 


Climax 


Personal, consider partitura lucrării Concerthymne op. 133, 
pentru pian și orchestră de coarde (2011) un astfel de climax, și nu doar 
în contextul creaţiei lui Dănceanu, ci și într-un context componistic mai 
general. Deși compozitorul afirmă că e vorba despre ”o altoire a imnului 
religios, bizantin, de esență sacră, pe trunchiul profan al concertului 
clasic”, și că ”fructifică materialul oferit de modurile psaltice conţinute 
în Octoihul tradiţional...”, lucrarea este atipică, întrucât caracterul 
bizantin/psaltic, abia dacă se descifrează din înlănţuirea unor stări de 
spirit, de fapt. Numite ca atare — festivo (festiv), spinato (înţepător), 
pesante (apăsător), risoluto (decis), sospirando (suspinând), lusingando 
(măgulitor), soave (dulce), capriccioso (capricios) — ele se substituie 
obișnuitei compartimentări în părţi bine delimitate, cu denumiri precise 
și detalii explicative a oricărei lucrări. Sau, poate că tocmai în această 
umilitate a aspectului grafic al partiturii, în care toate acele indicaţii 
agogice sunt notate cu litere mici, putând fi trecute cu vederea fără 
efort, ca și când autorul a dorit să se retragă în anonimat, aidoma 
creatorilor din secolele primare ale omenirii — muzicieni, caligrafi sau 
pictori (zugravi de biserici) — rezidă “esența sacră” lucrării! Unisonul, 
îngemănat cu arpegierile pianistice luminoase, vaporoase, ca un foșnet 
al Naturii, presărat cu onomatopee ori cu acordurile placate, cu 
rezonanţe de clopote, învăluie și în acest opus “zona de aglomerare” a 
ritmurilor sincopate. Nu o dată mi-au revenit în auz sonorităţile 
clopotelor din Catedrala scufundată (Debussy) sau din Carillon nocturne 
(Enescu)... Motivul pianistic cunoaște o serie de dispersii și permutări ale 
sunetelor, cu intenţii de anamorfozare până la disoluţie, când, brusc, 
haosul armonic e întrerupt de un coral de nuanţă bizantină. Dar, ceea ce 
mi-a atras atenţia în mod cu totul neașteptat, a fost structura de 
rezistență piramidală a acestei construcții enigmatice, încriptată în 
spatele  umilelor mențiuni agogice, indescifrabilă la o audiție 
conjuncturală! Curiozitatea de a afla ce se află dincolo de aceste “straie” 
modeste, am început să urmăresc mai atent traseul acelor indicații. 
Rezultatul a fost că, la fel ca Aurel Stroe în Mandala cu o polifonie de 
Antonio Lotti, partea a Ill-a, Rarefaction — Region du manieur, Liviu 

Dănceanu a reușit să determine timpul să devină reversibil. Cu 
deosebirea (diferența - ca să păstrăm noţiunile puse în discuţie în textul 
de față!) că, în timp ce Aurel Stroe retrogradează/ rescrie integral, 
identic, punct cu punct, prima parte a secţiunii a III-a, Liviu Dănceanu 
retrogradează cele 7 secţiuni agogice în mers ascendent, având ca bază 
comună indicația festivo, păstrând preponderent, la retrogradare, 
atmosfera ce rezultă din indicaţiile agogice, dar modificând valorile 
notelor, formulele ritmice și starea intervalelor, asupra cărora aplică un 
fel de retrogradări celulare! Și, dacă în cazul Mandalei lui Aureel Store, 
centrul, axa de la care demara reversibilitatea temporală, era 
reprezentată de Crucifixus-ul lui Lottti, în cazul "Imnului”-concert al lui 
Dănceanu, această axă e, în fond, un climax ...agogic și spiritual plasat 
exact la mijlocul lucrării, purtând indicaţia affetuoso, către care converg 
cele două direcții temporale. 

lată doar un exemplu de modificare a parametrilor sonori 
operată de către Liviu Dănceanu în variantele retrogradate ale 
secţiunilor, extras din secţiunea F, pesante. 


a) Concerthymne, fragment din secţiunea F pesante, în stare directă 


1 Detalii în: Despina Petecel Theodoru, De la mimesis la arhetip, București, 
Muzicală, 2003, Partea a V-a, Alegorii ale sacrului?, pp. 384-401. 

b) Concerthymne, fragment din secțiuneas F, pesante, în retrogradare 


Am încercat și să schițez forma rezultată din opoziția celor două 
tipuri de timp — direct și reversibil — și a reieșit conturul unei piramide în 
secțiune, de fapt al unui triunghi echilateral (sau aproape!), analog 
triunghiului generat de poziționarea numerelor pitagoreice, de la 1 la 
10, așa-numitul tetraktys, din a căror însumare rezultă decada, simbol al 
perfecțiunii absolute, a lui Unu, echivalent al Divinităţii. E interesant de 
observat că, prin retrogradarea secţiunilor ce alcătuiesc Concertul lui 
Liviu Dănceanu, se formează perechi agogice  antinomice: spinato- 
capriccioso (înțepător-capricios), pesante-soave (apăsător-suav, gingaș), 
risoluto-lusingando (decis-mângâietor), sospirando-sospirando (suspinul 
e dublat!), după care se repetă, în oglindă, cuplurile decis-mângăietor, 
apăsător-suav, capricios-ințepător — așadar, o dublă, chiar triplă 
retrogradare, dacă ţinem seama de acele mini-retrogradări la nivelul 
formulelor ritmice! 

Ce stranie compoziţie! Demnă de simbolismul medieval, în care, 
nota Eco, “textul spunea întotdeauna ceva diferit de ceea ce pare să 
spună: Aliud dicitur, aliud demonstratur”!. 


1 În: Umberto Eco, Arta și frumosul în estetica medievală, București, Meridiane, 
1999, trad. de Cezar Radu, cap. VI. Simbol și alegorie, p. 70. 

Prin intermediul jocului său de cuvinte, Liviu Dănceanu pare să 
ne spună că materia se poate rafina și spiritualiza, prin transcenderea 
materiei apăsătoare (pesante), ieșirea din zona profană (capriccioso) a 
existenţei, a festivismului (festivo), şi  exersarea/potenţarea 
sentimentului de afecţiune/iubire (affeto). 


* 


"Moduri, game, serii, spectre - iată cele patru categorii spaţiale, 
ale căror existente latente revin periodic la vieţi istorice reale, graţie unui 
anumit spirit al epocii sau unei atitudini componistice particulare” (subl. 
n. D.P.)!. Datorită caracterului lor interdisciplinar, scrierile teoretice, ca 
și creaţiile lui Liviu Dănceanu se transformă în adevărate ”polifonii ale 
gândirii”?  muzical-estetice. Şi, întotdeauna există un nucleu 
motivic/ideatic înspre care converg o seamă de linii aparent în spirală, 
dar care se dovedesc a fi "mișcări circulare”, de mandală, simbol al 
perfecțiunii către care a tins toată viața, ca și când ar fi intuit sensul 
aserțiunii aristotelice, conform căreia "intelectul trebuie să corespundă 
cercului (...), a cărui miscare circulară ar fi această gândire”?. 


SUMMARY 


Despina Petecel Theodoru 


Liviu Dănceanu and the need for completeness 


Although | have written countless times about Liviu Dănceanu's 
prodigious creation, always undergoing stylistic, conceptual, formal 
changes, unpredictable "from one second to the next", with unusual, 
symbolic titles speaking about its intertextual character, the more 
punctual research of a more compact number of theoretical writings, 
and a certain number of reference scores have considerably broadened 
my perspective on the impressive cultural-artistic development and 
philosophical depth of the composer, musicologist, pedagogue, essayist 
and poet, whom we should have celebrated on July 19, for his 70th 
birthday... 


1 În: Eseuri implozive B, p. 13. 
2 Expresia îi aparține lui Umberto Eco, în: op. cit., p. 70. 
3 Detalii în: Aristotel, Despre suflet, București, Humanitas, 2005, trad. de 
Alexander Baumgarten, pp. 55-57. 

